Ir-Regolament tal-Kummissjoni (KEE) Nru 824/2000
tad-19 ta’ April 2000
li jistabbilixxi l-proċeduri għall-pussess ta’ ċereali mill-aġenziji ta’ l-intervent u li jippreskrivi l-metodi ta’ l-analiżi sabiex jistabbilixxu l-kwalità fiċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KE) Nru 1253/1999 [2], u partikolarment l-Artikolu 5 tiegħu,
Billi:
(1) Il-prezz ta’ l-intervent fuq il-qamħ komuni, il-qamħ duru, ix-xgħir, is-segala, il-qamħ ir-rum u s-sorgu huwa fissat għall-kwalitajiet korrispondenti kemm jista’ jkun possibbli mal-kwalità medja taċ-ċereali maħsuda fil-Komunità.
(2) Il-prezzijiet ta’ l-intervent jiġu miżjuda jew imnaqqsa sabiex jirriflettu d-differenzi fil-prezz osservati fis-suq għal kwalitajiet differenti.
(3) Iċ-ċereali ta’ kwalità mhux adegwata ma għandhomx jiġu aċċettati għal intervent.
(4) Sabiex jiġi simplifikat il-maniġġjar ta’ l-operati ta’ intervent u, partikolarment, sabiex jiġi permess li jiġu stabbiliti lottijijiet omoġenji għal kull tip ta’ ċereali offruti għall-intervent, għandha tiġi fissata kwantita minima, li taħtha l-aġenzija ta’ l-intervent ma tkunx obbligata li taċċetta l-offerta. Madankollu, jista’ jkun meħtieġ li jiġi provvdut minimu ikbar ta’ tunnellati metriċi f’ċerti Stati Membri, sabiex l-aġenziji ta’ l-intervent ikunu jistgħu jqisu l-kondizzjonijiet li kienu jeżistu qabel u l-prattiċi tan-negozju bl-imnut f’dawn il-pajjiżi.
(5) Il-kondizzjonijiet li fuqhom iċ-ċereali jiġu offruti u meħuda f’pussess mill-aġenziji ta’ l-intervent iridu jkunu kemm jista’ jkun uniformi ġewwa l-Komunità kollha sabiex tiġi evitata kull diskriminazzjoni bejn il-produtturi.
(6) Iridu jiġu definiti l-metodi li jistabbilixxu l-kwalità tal-qamħ komuni, tal-qamħ duru, tas-segala, tal-qamħ ir-rum u tas-sorgu,
(7) B’żieda mal-ħtieġa ta’ dikjarazzjoni annwali tal-ħażniet kif jitlob ir-Regolament tal-Kummissjoni (KEE) Nru 2148/96 tat-8 ta’ Novembru 1996 li jippreskrivi r-regoli għall evalwazzjoni u l-monituraġġ tal-ħażniet pubbliċi ta’ intervent għall-prodotti tal-biedja [3], kif l-aħħar emendat bir-Regolament (KE) Nru 808/1999 [4], l-Istati Membri jridu jikkontrollaw/jeżaminaw l-istat tal-preservazzjoni tal-ħażniet miżmuma ta’ intervent.
(8) Ir-Regolament tal-Kummissjoni (KEE) Nru 689/92 tad-19 ta’ Marzu 1992 li jiffissa l-proċedura u l-kondizzjonijiet tal-pussess taċ-ċereali mill-aġenziji ta’ l-intervent [5], kif l-aħħar emendat bir-Regolament (KE) Nru 1664/1999 [6] u r-Regolament tal-Kummissjoni (KEE) Nru 1908/84 ta’ l-4 ta’ Lulju 1984 li jiffissa metodi ta’ livell stabbilit sabiex jistabbilixxu l-kwalità taċ-ċereali [7], kif l-aħħar emendat bir-Regolament (KEE) Nru 2507/87 [8], ġew emendati spiss. Għar-raġunijiet taċ-ċarezza għandhom jiġu mibdula.
(9) Il-Kumitat tat-Tmexxija taċ-Ċereali ma tax opinjoni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Matul il-perjodi taż-żmien riferiti fl-Artikolu 4(2) tar-Regolament (KEE) Nru 1766/92, kull pussessur ta’ lott omoġenju ta’ mhux inqas minn 80 tunnellata metrika ta’ qamħ komuni, segala, xgħir, qam ir-rum jew sorgu jew 10 tunnellati metriċi ta’ qamħ duru, maħsuda ġewwa l-Komunità, għandu jkun intitolat li joffri l-lott lill-aġenzija ta’ l-intervent.
Madankollu, l-aġenziji ta’ l-intervent jistgħu jiffissaw tunnellaġġ metriku ikbar.
Artikolu 2
1. Sabiex jiġu aċċettat fuq intervent, iċ-ċereali jridu jkunu b’saħħithom, mhux ħażin u ta’ kwalità li jistgħu jinbiegħu fis-suq.
2. Għandhom jiġu kkonsidrati bħala b’saħħithom, mhux ħażin u li fi kwalità li jistħu jinbiegħu fis-suq jekk ikunu tal-kulur tipiku għaċ-ċereali involut, ħielsa minn kull riħa mhux tas-soltu u minn annimali u insetti qerrieda ħajjin (inkluż id-dud żgħir) f’kull stadju ta’ l-iżvilupp tagħhom u jilħqu l-ħtiġiet minimi ta’ kwalità dikjarati fl-Anness I hawn taħt, u jekk il-livelli tagħhom ta’ radjo-attivita ma jaqbżux il-livelli minimi permessi bir-regolamenti tal-Komunità.
Il-livell ta’ kontaminazzjoni radjo-attiva tal-prodott għandha tiġi monitorjata biss jekk is-sitwazzjoni teħtieġ dan u sakemm ikun meħtieġ biss. Fejn meħtieġ, it-tul taż-żmien u l-għan tal-kontrolli għandhom jiġu stabbiliti b’mod konformi mal-proċedura preskritta fl-Artikolu 23 tar-Regolament (KEE) Nru 1766/92.
B’żieda ma’ dan, fil-każi fejn l-analiżijiet jindikaw illi l-indiċi Zeleny ta’ lott ta’ qamħ komuni jkun bejn it-22 u t-30, sabiex dan il-qamħ jitqies b’saħħtu, mhux ħażin u tal-kwalità li jista’ jinbiegħ fis-suq fit-tifsira tal-paragrafu 1, il-għaġina miksuba minnu trid tiġi ġudikata bħala li ma twaħħlax u tajba biex tinħadem bil-magna.
3. Għall-għanijiet ta’ dan ir-Regolament, materjali oħra għajr ċereali bażiċi ta’ kwalità bla mittiefsa għandhom ikunu kif definiti fl-Anness II.
Il-qmuħ taċ-ċereali bażiċi u ta’ ċereali oħra li jkollhom il-ħsara, affettwati mis-sadid jew imnawwra għandhom jiġu klassifikati bħala ‘impuritajiet varji’ saħansitra jekk ikollhom difetti li jappartjietnu għal kategoriji oħra.
Artikolu 3
Sabiex tiġi stabbilita l-kwalità taċ-ċereali offruti għall-intervent skond l-Artikoli 5 u 6 tar-Regolament (KEE) Nru 1766/92, għandhom jiġu wżati l-metodi li ġejjin:
3.1. il-metodu tal-livell stabbilit sabiex jistabbilixxi materjali oħra għajr iċ-ċereali tal-kwalità bla mittiefsa għandu jkun dak dikjarat fl-Anness III;
3.2. il-metodu tal-livell stabbilit sabiex jistabbilixxxi l-kontenut ta’ l-umdità għandu jkun dak dikjarat fl-Anness IV. Madankollu, l-Istati Membri jistgħu wkoll jużaw metodi oħra bażati fuq il-prinċipju dikjarat fl-Anness IV, il-metodu ISO 712:1998 jew metodu bażat fuq teknoloġija infra-red. Fil-każ ta’ kwistjoni, għandhom jiġu aċċettati biss ir-riżultati li joħorġu mill-użu tal-metodu dikjarat fl-Anness IV;
3.3. il-metodu tal-livell stabbilit biex jistabbilixxi l-kontenut tat-tannin fis-sorgu għandu jkun il-metodu ISO 9648:1988;
3.4. il-metodu tal-livell stabbilit biex jistabbilixxi n-nuqqas ta’ twaħħil u kemm tinħadem bil-magna l-għaġina miksuba mill-qamħ komuni għandu jkun dak dikjarat fl-Anness V;
3.5. il-metodu tal-livell stabbilit biex jistabbilixxi l-kontenut ta’ proteina fil-qamħ komuni mitħun għandu jkun dak konoxxut mill-Għaqda Internazzjonali tal-Kimika taċ-Ċereali (IKĊ), li l-livelli stabbiliti tagħha huma preskritti taħt l-Intestatura Nru 105/2: ‘il-metodu sabiex jistabbilixxi l-kontenut tal-proteina fiċ-ċereali u l-prodotti miċ-ċereali’
Madankollu, l-Istati Membri jistgħu jużaw kull metodu ieħor. F’dan il-każ, iridu jfornu lill-Kummissjoni b’xhieda ta’ għarfien mill-IKĊ illi l-metodu involut jagħti riżultati ekwivalenti;
3.6. il-metodu biex jistabbilixxi l-indiċi Zeleny tal-qamħ komuni għandu jikkonforma ma’ l-ISO 5529:1992;
3.7. il-metodu biex jistabbilixxi n-numru Hagberg li jaqa’ (test ta’ l-attivita ta’ l-amilasi) għandu jikkonforma ma’ l-ISO 3093:1982;
3.8. il-metodu tal-livell stabbilit biex jistabbilixxi r-rata tat-telf ta’ l-aspett vitriju tal-qamħ duru għandu jkun dak dikjarat fl-Anness VI;
3.9. il-metodu tal-livell stabbilit biex jistabbilixxi l-użin speċifiku għandu jikkonforma ma’ l-ISO 7971/2:1995.
Artikolu 4
1. Sabiex ikunu validi, l-offerti kollha għal intervent għandhom isiru bl-użu ta’ formola maħruġa mill-aġenzija ta’ l-intervent, li jkun fiha d-dettalji li ġejjin:
(a) l-isem ta’ l-applikant,
(b) iċ-ċereali offrut,
(ċ) il-post tal-ħażna taċ-ċereali offrut,
(d) il-kwantità, il-karatteristiċi ewliena u s-sena tal-ħsad taċ-ċereali offrut,
(e) iċ-ċentru ta’ l-intervent li lilu tkun magħmula l-offerta.
Il-formola għandu jkun fiha wkoll dikjarazzjoni illi l-prodotti huma ta’ oriġini Komuntarju jew, fil-każ taċ-ċereali imdaħħla għall-intervent fuq kondizzjonijiet speċifiċi skond iż-żona tagħhom tal-produzzjoni, dettalji tar-reġjun fejn kienu prodotti.
Madankollu, l-aġenzija ta’ l-intervent tista’ tqis bħala validi offerti sottomessi f’għamla oħra ta’ kitba, partikolarment bit-telekomunikazzjoni, basta iżda illi jiġu inklużi d-dettalji jkunu jridu jidhru fuq il-formola riferita fl-ewwel subparagrafu.
Mingħajr preġudizzju għall-validità mid-data tal-preżentazzjoni ta’ offerta sottomessa b’mod konformi mat-tielet subparagrafu, l-Istati Membri jistgħu jeħtieġu li (l-offerta) tiġi segwita billi jibagħtu jew jissottomettu direttament lill-aġenzija kompetenti l-formola provvduta fl-ewwel subparagrafu.
2. Jekk offerta ma tiġix aċċettata, l-operatur interessat għandu jiġi mgħarraf mill-aġenzija ta’ l-intervent fi żmien ħamest ijiem tax-xogħol wara li tkun irċeviet l-offerta.
3. Jekk offerta tiġi aċċettata, l-opertaturi għandhom jiġu mgħarrfa malajr kemm jista’ jkun bil-maħżen fejn iċ-ċereali jrid jittieħed pussess tiegħu (mill-aġenzija ta’ l-intervent) u bl-iskeda tal-kunsinna.
Fuq it-talba ta’ min jieħu l-offerta jew ta’ min iżomm il-kotba tal-maħżen, l-iskeda msemmija tista’ tiġi emendata mill-aġenzija ta’ l-intervent.
Il-kunsinna ta’ l-aħħar għandha ssir mhux iktar tard mit-tmiem tar-raba’ xahar wara x-xahar li matulu kienet irċevuta l-offerta, mingħajr, madankollu, ma jkun iktar tard mill-1 ta’ Lulju għal Spanja, Greċja, l-Italja u l-Portugall u mill-31 ta’ Lulju għall-Istati Membri l-oħra.
Artikolu 5
1. Iċ-ċereali offruti għandhom jittieħdu f’pussess mill-aġenzija ta’ l-intervent jew ir-rappreżentant tagħha meta jkunu ġew stabbiliti l-kwantità u l-livelli stabbiliti minimi meħtieġa, kif dikjarati fl-Anness, għal-lott kollu rigward l-oġġetti kunsinjati fil-maħżen ta’ intervent.
2. Il-karatteristiċi dwar il-kwalità għandhom jiġu stabbiliti fuq il-bażi ta’ kampjun rappreżentattiv tal-lott offrut, li jikkonsisti f’kampjuni meħuda bir-rata ta’ darba għal kull kunsinna (jew) fuq għal mill-inqas kull 60 tunnelleta metrika.
3. Il-kwantità kunsinjata trid tiġi miżuna fil-preżenza ta’ min joffriha u rappreżentant ta’ l-aġenzija ta’ l-intervent li jkun indipendenti minn min jieħu l-offerta.
Ir-rappreżentant ta’ l-aġenzija ta’ l-intervent jista’ wkoll ikun dak li jżomm il-kotba tal-maħżen. F’dan il-każ:
(a) fi żmien 45 jum mill-pussess, l-aġenzija ta’ l-intervent għandha twettaq spezzjon li jinvolvi mill-inqas kontroll/eżami volumetriku; kull differenza bejn il-kwantità stabbilita bl-użin u l-kwantità stmata b’mod konformi mal-metodu volumetrika ma tistax taqbeż il-5 %;
(b) fejn it-tolleranza ma tinqabiżx, dak li jżomm il-kotba tal-maħżen għandu jġorr l-ispejjeż kollha dwar kull tolleranza osservata, b’kontroll/eżami iktar tard ta’ l-użin, mill-użin imdaħħal fil-kontijiet jew meta jittieħdu fil-pussess iċ-ċereali;
(ċ) fejn tinqabeż it-tolleranza, iċ-ċereali għandhom jiġu miżuna fil-pront. L-ispejjeż ta’ l-użin għandhom jinġarru minn min iżomm il-kotba tal-maħżen, fejn l-użin stabbilit ikun inqas minn dak reġistrat, jew mill-Istat Membru, meta jkun iktar.
4. Fil-każ ta’ teħid f’pusses fil-maħżen fejn iċ-ċereali jkunu qegħdin jinżammu fil-ħin ta’ l-offerta, il-kwantità tista’ tiġi stabbilita fuq il-bażi tar-reġistrazzjonijiet tal-ħażna, li jridu jissodisfaw il-ħtiġiet professjonali u dawk ta’ l-aġenzija ta’ l-intervent, u basta illi:
(a) ir-reġistri tal-ħażniet juru t-toqol reġistrat ma’ l-użin, il-karateristiċi fiżiċi tal-kwalità fil-waqt ta’ l-użin, u, partikolarment, il-kontenut ta’ l-umdità, it-trasferimenti minn silo għall-ieħor jekk ikun hemm minnhom, u t-trattamenti mwettqa; l-użin ma għandux isir iktar minn 10 xhur qabel;
(b) dak li jżomm il-kotba tal-maħżen jiddikjara li l-lott offrut jikkorrispondi għal kollox mad-dettalji mniżżla fir-reġistri tal-ħażniet;
(ċ) il-karatteristiċi tal-kwalità stabbiliti mal-waqt ta’ l-użin ikunu l-istess bħal dawk tal-kampjun rappreżentattiv magħmul mill-kampjuni meħuda mill-aġenzija ta’ l-intervent jew mir-rappreżentant tagħha bir-rata ta’ wieħed għal kull 60 tunnellata metrika.
5. Fejn jiġi applikat il-paragrafu 4:
(a) l-użin li jrid jiġi reġistrat huwa dak imdaħħal fir-reġistru tal-ħażniet, aġġustat, fejn xieraq, sabiex titqies kull differenza bejn il-kontenut ta’ l-umdità u/jew il-persentaġġ ta’ l-impuritajiet varji (Schwarzbesatz) reġistrati fil-waqt ta’ l-użin u dawk stabbiliti fuq il-bażi tal-kampjun rappreżentattiv. Differenza bejn il-persentaġġ ta’ l-impuritajiet varji tista’ titqies biss sabiex tnaqqas l-użin imdaħħal fir-reġistru tal-ħażniet;
(b) fi żmien 45 jum mit-teħid f’pussess l-aġenzija ta’ l-intervent għandha tagħmel kontroll/eżami volumetriku ieħor; id-differenza bejn il-kwantità stabbilita bl-użin u l-kwantità stmata b’mod konformi mal-metodu volumetriku ma tistax jaqbeż il-5 %;
(ċ) fejn ma tinqabiżx it-tolleranza, min iżomm ir-reġistri tal-maħżen għandu jġorr l-ispejjeż kollha li jkollhom x’jaqsmu ma’ kull differenza osservata, u f’kontroll/eżami iktar tard, mill-użin imdaħħal fil-kontijiet mat-teħid fil-pussess;
(d) fejn tinqabeż it-tolleranza, iċ-ċereali għandhom jiġu miżuna fil-pront. L-ispejjeż ta’ l-użin għandhom jinġarri minn min iżomm il-kotba tal-maħżen, fejn l-użin stabbilit ikun inqas minn dak reġistrat, jew mill-FAEGG, fejn ikun iktar.
Artikolu 6
L-aġenzija ta’ l-intervent għandha tara illi l-karatteristiċi fiżiċi u tekniċi tal-kampjuni meħuda jiġu analizzati fuq ir-responsabbiltà tagħha fi żmien 20 jum tax-xogħol minn meta jittieħed il-kampjun rappreżentattiv.
Jekk l-analiżi provvduti hawn fuq juru illi ċ-ċereali offruti ma jilħqux il-kwalità minima meħtieġa għall-intervent, iċ-ċereali msemmija għandhom jiġu rtirati fil-pront bl-ispejjeż għal min ikun ħa l-offerta. Min jieħu l-offerta għandu wkoll iġorr l-ispejjeż kollha li jinqalgħulu.
Min jieħu l-offerta għandu jġorr l-ispejjeż li għandhom x’jaqsmu ma’:
(a) l-istabbilizzazzjoni tal-kontenut tat-tannin fis-sorgu,
(b) it-test (Hagberg) għall-attività ta’ l-amilasi,
(ċ) l-istabbilizzazzjoni tal-kontenut tal-proteina fil-qamħ duru u l-qamħ komuni,
(d) it-test Zeleny,
(e) it-test dwar kif jinħadem bil-magna,
Fil-każi ikkonsidrati, l-aġenzija ta’ l-intervent għandha twettaq mill-ġdid it-testijiet meħtieġa fuq iċ-ċereali involuti, bl-ispejjez jiġu miġrura mill-parti li titlef il-kawża.
Artikolu 7
Għandu jitfassal reġistru tat-teħid fil-pussess mill-aġenzija ta’ l-intervent għal kull lott. Dan għandu jindika:
(a) id-data li fiha jkunu ġew kontrollati/eżaminati l-kwantità u l-karatteristiċi minimi,
(b) l-użin kunsinjat,
(ċ) in-numru ta’ kampjuni meħuda sabiex jgħaqqdu l-kampjun rappreżentattiv,
(d) il-karattesristċi fiżiċi stabbiliti,
(e) l-aġenzija responsabbli mill-analiżi tal-kriterji tekonoloġiċi u r-riżultati li joħorġu minn dan.
Ir-reġistrazzjoni għandha ġġorr id-data u tintbagħat lil min iżomm il-kotba tal-maħżen għall-kontro-firma.
Artikolu 8
1. Mingħajr preġudizzju għall-paragrafu 2, il-prezz li jrid jitħallas lil min jieħu l-offerta għandu jkun il-prezz ta’ l-intervent riferit fl-Artikolu 3(1) tar-Regolament (KEE) Nru 1766/92, validu fid-data speċifikata bħala l-ewwel data tal-kunsinja meta jkun ingħata l-avviż ta’ l-aċċettazzjoni ta’ l-offerta, għall-oġġetti kunsinjati fil-maħżen, qabel il-ħatt. Dan il-prezz għandu jiġi aġġustat b’mod konformi maż-żidiet u t-tnaqqis riferiti fl-Artikolu 9.
Madankollu, meta kunsinna ssir f’xahar li fih il-prezz ta’ l-intervent ikun iktar baxx minn dak tax-xahar ta’ l-offerta, għandu jitħallas l-ogħla prezz. Din id-dispożizzjoni ma għandhiex tapplika għall-qamħ ir-rum u s-sorgu f’Awissu u f’Settembru.
2. Malli tiġi rċevuta offerta, b’konformità ma’ l-Artikolu 4 tar-Regolament (KEE) Nru 1766/92, l-aġenzija ta’ l-intervent għandha tiddeċiedi dwar il-post u l-ewwel data biex jittieħed pussess taċ-ċereali.
L-ispejjeż tal-ġarr mill-post fejn l-oġġetti jkunu maħżuna meta tkun saret l-offerta saċ-ċentru ta’ l-intervent li lejh jistgħu jinġarru bl-inqas spejjeż għandhom jinġarru minn min jieħu l-offerta.
Jekk l-aġenzija ta’ l-intervent tieħu pussess ta’ l-oġġetti f’post ieħor għajr iċ-ċentru ta’ l-intervent li lejh jinġarru bl-inqas spejjeż, għandha tiddeċiedi u ġġorr l-ispejjeż addizzjonali tal-ġarr. F’dan il-każ l-ispejjeż tal-ġarr riferiti fis-subparagrafu ta’ qabel għandhom jiġu stabbiliti mill-aġenzija ta’ l-intervent.
Jekk l-aġenzija ta’ l-intervent, bi ftehim ma’ min jieħu l-offerta, taħżen l-oġġetti fil-post fejn ikunu lokati fil-waqt meta ssir l-offerta, l-ispejjeż riferiti fit-tieni sentenza tas-subparagrafu ta’ qabel u l-ispejjeż tat-tneħħija tagħhom mill-maħżen, b’dawn ta’ l-aħħar stmati fuq il-bażi tar-rati attwalment reġistrati fl-Istat Membru interessat, għandhom jitnaqqsu mill-prezz ta’ l-intervent.
3. Il-ħlas għandu jsir bejn it-30 u l-35 jum wara d-data tat-teħid fil-pussess, kif riferit fl-Artikolu 5.
Artikolu 9
Iż-żidiet jew it-tnaqqis fil-prezz li bihom il-prezz ta’ l-intervent jiżdied jew jitnaqqas għandu jkunu espress fl-Euro għal kull tunnellata metrika u applikati konġunti, kif provvdut hawn taħt:
(a) fejn il-kontentut ta’ l-umdita fiċ-ċereali offruti għall-intervent huwa inqas minn 14 %, iż-żidiet fil-prezz li jridu jiġu applikati għandhom ikunu dawk imniżżla fil-lista fit-Tabella I ta’ l-Anness VII. Fejn il-kontenut ta’ l-umdita fiċ-ċereali offruti għall-intervent ikun iktar minn 14 %, it-tnaqqsi fil-prezz li jrid jiġi applikat għandu jkun dak imniżżel fil-lista fit-Tabella II ta’ l-Anness VII;
(b) fejn l-użin speċifiku tal-qamħ komuni jew tax-xgħir offruti għall-intervent jiddifferixxi mill-użin speċifiku ta’ 76 kg/el jew 64 kg/el rispettivament, it-tnaqqis fil-prezz li jrid jiġi applikat għandu jkun dak imniżżel fil-lista fit-Tabella III ta’ l-Anness VII;
(ċ) fejn il-persentaġġ ta’ qamħ imfarrak jaqbeż it-3 % għall-qamħ duru, il-qamħ komuni, is-segala u x-xgħir u 4 % għall-qamħ ir-rum u s-sorgu, għandu jiġi applikat tnaqqis ta’ 0,5 Euro għal kull punt perċentwali addizzjoni ta’ 0,1;
(d) fejn il-persentaġġ ta’ l-impuritajiet fil-qamħ jaqbeż it-2 % għall-qamħ duru, it-3 % għas-segala, il-4 % għall-qamħ ir-rum u s-sorgu u l-5 % għall-qamħ komuni u x-xgħir għandu jiġi applikat tnaqqis ta’ 0,5 Euro għal kull punt perċentwali addizzjonali ta 0,1;
(e) fejn il-persentaġġ tal-qamħ bin-nebbieta jaqbeż it-2,5 %, għandu jiġi applikat tnaqqis ta’ 0,5 ta’ Euro għal kull punt perċentwali addizzjonali ta’ 0,1;
(f) fejn il-persentaġġ ta’ impuritajiet mixxellanji (Schwarzbesatz) jaqbeż iż-0,5 % għall-qamħ duru u l-1 % għall-qamħ komuni, is-segala u x-xgħir, il-qamħ ir-rum u s-sorgu, għandu jiġi applikat tnaqqis ta’ 0,1 ta’ Euro għal kull punt perċentwali addizzjonali ta’ 0,1;
(g) fejn il-persentaġġ ta’ qamħ imżewwaq (b’iktar minn kulur wieħed) fil-qamħ duru jaqbeż il-20 %, għandu jiġi applikat tnaqqis ta’ 0,2 Euro għal kull punt perċentwali addizzjonali wieħed jew parti minnu;
(h) fejn il-kontenut tal-proteina fil-qamħ komuni huwa inqas minn 11,5 %, it-tnaqqis li jrid jiġi applikat huwa dak kif imniżżel fil-lista fit-Tabella IV ta’ l-Anness VII;
(i) fejn il-kontenut tat-tannin fis-sorgu offrut għall-intervent huwa ogħla minn 0,4 % tal-materjal niexef, it-tnaqqis li jrid jiġi applikat għandu jiġi kalkolat b’mod koformi mal-metodu preskritt fl-Anness VIII.
Artikolu 10
1. Kull operatur li jaħżen il-prodotti mixtrija għall-ħażna f’isem aġenzija ta’ l-intervent għandu jagħmel monituraġġ fuq il-preżenza ta’ dawn u l-istat ta’ preservazzjoni tagħhom regolarment u jgħarraf lill-aġenzija hawn fuq imsemmija mingħajr dewmien b’kull problema li tinqala’ f’dan ir-rigward.
2. L-aġenzija ta’ l-intervent għandha tikkontrolla/teżamina l-kwalità tal-prodott maħżun mill-inqas darba fis-sena. Jistgħu jittieħdu kampjuni għal dan il-għan meta jiġi mibni l-inventarju provvdut fl-Artikolu 4 tar-Regolament (KE) Nru 2148/96.
Artikolu 11
L-aġenziji ta’ l-intervent għandhom, fejn meħtieġ, jadottaw proċeduri addizzjonali u kondizzjonijiet dwar it-teħid f’pussess, kompatibbli ma’ dan ir-Regolament sabiex iqisu kull kondizzjoni speċjali li teżisti fl-Istat Membru ikkonsidrat; jistgħu, partikolarment, jitolbu rtagħrif b’lura perjodiċi dwar il-ħażna.
Artikolu 12
Ir-Regolamenti (KEE) Nru 689/92 u (KEE) Nru 1908/84 huma hawnhekk imħassra b’effett mill-1 ta’ Lulju 2000.
Artikolu 13
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Lulju 2000.
Dan ir-Regolament għandu jornbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ April 2000.